b'\n_START_ARTICLE_\nBagyong Glenda\n_START_SECTION_\nPaghahanda\n_START_PARAGRAPH_\nKaunting paghahanda ang isinagawa ng Guam bago ito tumama sa kanilang kalupaan samantalang inasahan ng Hong Kong at Taiwan ang katamtaman hanggang sa malakas na pagbuhos ng ulan. Samantala, maigting na naghanda ang Pilipinas, Tsina at Vietnam, dahil inaasahang higit na malakas ang tatamang bagyo sa kanila kung ihahambing sa pagtama nito sa Guam.\n_START_SECTION_\nHong Kong\n_START_PARAGRAPH_\nInilabas ang babala bilang 1 ng Hong Kong Observatory noong gabi ng ika-16\xc2\xa0Hulyo, 2014, at sinundan ng babala bilang 3 sa hapon ng ika-17\xc2\xa0Hulyo 2014. Noong mga panahong iyon, ang bagyo ay may bilis na hangin na aabot sa 180 kilometres per hour (110\xc2\xa0mph).'